open-index/open-wikipedia-markdown huggingface dataset:
சோபராஜ்

**சோபராஜ்** (*Shobaraj*) என்பவர் ஒரு இந்திய நடிகராவார். இவர் பெரும்பாலும்   கன்னட திரைத்துறையில் இயங்கிவருகிறார. இவரது குறிப்பிடத்தக்க படங்களாக *எஜமானா* (2000), *ஷபத்தவேதி* (2000), *போலீஸ் ஸ்டோரி* (1996),  *சாங்லியானா -3* (1997) ஆகியவை ஆகும்.

## தொழில்
சோபராஜ் 250 க்கும் மேற்பட்ட கன்னட படங்களில் நடித்துள்ளார்.

## தேர்ந்தெடுக்கப்பட்ட திரைப்படவியல்

; கன்னடம்

*கிராந்திவேரா சங்கோலி ராயண்ணா (2012) ... பண்டாரி பாபு
*ஸ்ரீ சவுடேஸ்வரி தேவி மஹிம் (2012)
*போலீஸ் ஸ்டோரி (2007)
*அய்யா (2005)
*வர்ஷா (2005)
*வால்மீகி (2005) ... தேசாய்
*டேடி சோமா (2005) ... பாபராஜ்
*சுந்தராகலி (2006)
*சுவாமி (2005) ... பரமாஷிவா
*மௌரியா (2004)
*ஹிருதயவந்தா (2003)
*சிம்ஹத்ரியா சிம்ஹா (2002)
*பாவா பாமைடா (2001)
*கலேட் அலியந்தரு (2000)
*சினேகலோகா (1999)
*போலீஸ் ஸ்டோரி (1996)
*பங்கரதா கலாஷா (1995)
*லாக்கப் டெத் (1994)
*கோலிபார் (1993)
*சைத்ரதா பிரேமாஞ்சலி (1990)

;தமிழ்

*ஜெய் சூர்யா (2004)
*வீராப்பு (2007)
*மச்சக்காரன் (2007)
*சந்தித்ததும் சிந்தித்ததும் (2013)

## குறிப்புகள்
 

## வெளி இணைப்புகள்
*

பகுப்பு:கன்னடத் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
சைலோபிசு

***சைலோபிசு*** (*Xylophis*) என்ற பேரினம் ***பரேடே*** குடும்ப பாம்புகளாகும். சைலோசு பேரினத்தின் கீழ் நான்கு சிற்றினங்கள் அறியப்பட்டுள்ளன. இவை அனைத்தும் தென்னிந்தியாவில் மேற்குத் தொடர்ச்சி மலைகளில் மட்டுமே காணக்கூடிய அகணிய உயிரியாக உள்ளன. பரேடே குடும்பத்தில் உள்ள ஒற்றை துணைக்குடும்பமாக சைலோபினே உள்ளது. இவை பரேடே குடும்பத்தில் இந்தியாவில் காணப்படும் பாம்புகளாகும். மேலும் தென்கிழக்கு ஆசியாவிற்கு வெளியே காணப்படும் இக்குடும்ப பாம்புகள் இவையே ஆகும். 

## இனங்கள்
பின்வரும் 4 சிற்றினங்கள் அங்கீகரிக்கப்பட்டச் சிற்றினங்களாகும் 

* ''சைலோபிசு கேப்டனி*  - [[அசோக் கேப்டன்|கேப்டனின்]] மர பாம்பு, கேப்டனின் சைலோபிசு
* [[சைலோபிசு மொசைகசு]]  - [[ஆனைமலை]] மர பாம்பு
* [[சைலோபிசு பெரோடெடி]]  - பெரோடெட்டின் மலைப் பாம்பு, வரியுடைய, குறுகிய தலை பாம்பு
* [[சைலோபிசு செடெனோரிங்சசு]]  - கந்தரின் மலைப் பாம்பு

== மேற்கோள்கள் ==


==மேலும் காண்க==
*[[Richard Henry Beddome|Beddome RH]] (1878). "Description of a new genus of snakes of the family Calamaridæ, from Southern India". *Proceedings of the Zoological Society of London* *'1878*': 156. (*Xylophis'', new genus).
பகுப்பு:இந்திய ஊர்வன
பகுப்பு:மேற்குத் தொடர்ச்சி மலையின் அக இட விலங்குகள்
பிரேமலதா அகர்வால்

**பிரேமலதா அகர்வால்** (Premlata Agrawal) (பிறப்பு 1963) உலகின் ஏழு மிக உயர்ந்த கண்டச் சிகரங்களான ஏழு கொடுமுடிகளை தொட்ட முதல் இந்தியப் பெண்ணாவார்.  மலையேற்றத்தில் இவர் செய்த சாதனைகளுக்காக இவருக்கு 2013ஆம் ஆண்டில் இந்திய அரசு பத்மசிறீ விருதையும் 2017 இல் டென்சிங் நோர்கே தேசிய சாதனை விருதையும் வழங்கியது . 20 மே 2011 அன்று, உலகின் மிக உயரமான சிகரமான எவரெசுட்டு சிகரத்தை (8,848 உயரம் மீட்டர் /29,029 அடி)  எட்டிய வயதான இந்தியப் பெண்மணி என்ற பெருமையைப் பெற்றார். ஜம்மு-காஷ்மீரைச் சங்கீதா சிந்தி பகல்  இவரது இந்தச் சாதனையை 19 மே 2018 அன்று முறியடித்து எவரெஸ்ட் சிகரத்தை 53 வயதில் எட்டிய மிக வயதான இந்தியப் பெண்மணி ஆனார். சார்கண்ட் மாநிலத்திலிருந்து எவரெஸ்ட் சிகரத்தை தொட்ட முதல் நபர் என்ற பெருமையையும் பெற்றார் .

இதற்கு முன்பு, இவர் 2004இல் நேபாளத்தில் (20,600 அடி) தீவுச் சிகரத்தை அடையும் பயணத்தில் இருந்தார்.  2006இல் காரகோரம் கணவாயையும் (18,300 அடி), சால்டோரோ காங்ரி (20,150 அடி) மலைச் சிகரத்தையும் அடைந்தார்.  2007ஆம் ஆண்டில் முதல் இந்திய மகளிர் தார் பாலைவன பயணத்தில் பங்கேற்றார். மீண்டும் 2015இல்; குசராத்தின் புஜ் முதல் பஞ்சாபின் வாகா எல்லை (இந்திய-பாக்க்கித்தான் எல்லை) வரை 40 நாள் ஒட்டகப் பயணத்தையும் மேற்கொண்டார். இவரது சாதனைகள் லிம்கா சாதனைகள் புத்தகத்தில் இடம் பெற்றுள்ளன.

## தொழில்
ஜம்சேத்பூரில் ஒரு மலையேறும் போட்டியில் பங்கேற்ற பின்னர், தனது 36 வயதில் மலையேற்றத்தைத் தொடங்கினார். பின்னர் 1984ஆம் ஆண்டில் எவரெஸ்ட் சிகரத்தை ஏறிய முதல் இந்தியப் பெண் பச்சேந்திரி பால் அவர்களால் பயிற்சியளிக்கப்பட்டார் 

இவர் தற்போது டாட்டா ஸ்டீல் நிறுவனத்தின் சாகச பிரிவில் ஒரு அதிகாரியாக பணிபுரிகிறார்.

## ஏழு கொடுமுடிகள்
உலகின் ஏழு மிக உயர்ந்த கண்டச் சிகரங்களான ஏழு கொடுமுடிகளை தொட்ட விவரம்   

## சொந்த வாழ்க்கை
இவர் மேற்கு வங்காளத்தின் டார்ஜீலிங்கைப் பூர்வீகமாகக் கொண்டவர். இவரின் தந்தை ராமவ்தார் கார்க் ஒரு தொழிலதிபர். தற்போது பிரேம்லதா டாடா ஸ்டீல் நிறுவனத்தில் ஒரு அதிகாரியாக பணிபுரிந்து வருகிறார். மேலும் மாநிலத்தின் கிழக்கு சிங்பூம் மாவட்டத்தில் ஜுக்சலை நகரில் வசித்து வருகிறார். இவர்,மூத்த பத்திரிகையாளரான விமல் அகர்வால் என்பவரை மணந்தார். தம்பதியருக்கு இரண்டு மகள்கள் உள்ளனர்.

## ஊடகங்களில்
இவர், 2012ஆம் ஆண்டில் இண்டியாடைம்ஸ். காம் என்ற இணைய தளத்தின் இந்தியாவின் சிறந்த பெண் சாதனையாளர்கள் பட்டியலில் இடம் பெற்றார். சமீபத்தில், டாடா உப்பு விளம்பரத்தின் இந்தியாவின் வலிமையான இரும்புப் பெண்களுக்கு வணக்கம் செலுத்தும் நிகழ்படத்தில் இவர் இடம்பெற்றார்.

## மேற்கோள்கள்

## வெளி இணைப்புகள்
* Premlata Agarwal climbs Everest at YouTube

பகுப்பு:பத்மசிறீ விருது பெற்ற விளையாட்டுத்துறையினர்
பகுப்பு:வாழும் மக்கள்
பகுப்பு:1963 பிறப்புகள்
சைலோபிசு செடெனோரிங்சசு

***சைலோபிசு செடெனோரிங்சசு*** (*Xylophis stenorhynchus*) என்பது **குந்தரின் மலைப் பாம்பு** என்றும் அழைக்கப்படுவது இந்தியாவின் மேற்குத் தொடர்ச்சி மலையில் காணப்படும் ஒரு வகை மரப்பாம்பு.  

*சைலோபிசு இன்டிகசு* நிலையின் இளைய இணைச்சொல்லாக *சைலோபிசு செடெனோரிங்சசு* என ஓர் நூற்றாண்டு முன்பு சேகரிக்கப்பட்ட மாதிரி அறியப்பட்டது. இருந்தபோதிலும்  அண்மையில் மேகமலை வனவிலங்கு சரணாலயத்திலில் குந்தரின் மலைப்பாம்பு காணப்பட்டது. 

## மேற்கோள்கள்

## மேலும் படிக்க
* Beddome, R.H. 1878 Proc. Zool. Soc. London 1878: 576
* Günther, A. 1875 Second report on collections of Indian Reptiles obtained by the British Museum. Proc. Zool. Soc. London,1875: 224–234.

பகுப்பு:இந்திய ஊர்வன
பகுப்பு:மேற்குத் தொடர்ச்சி மலையின் அக இட விலங்குகள்
முலைக்காம்பு நிறமேற்றம்

**முலைக்காம்பு நிறமேற்றம்** (*Nipple pigmentation*) அல்லது **சிற்றிட நிறமேற்றம்** என்பது முலைக்காம்பு அல்லது முலைக்காம்பினைச் சுற்றிய இடம் கருமையடைதலை குறிக்கும். இது ஈஸ்ட்ரோஜன்களின் விளைவாக அளவு சார்ந்து தூண்டப்படுகிறது. பொதுவாகக் கருத்தரிப்பு மற்றும் தாய்ப்பாலூட்டும் போது அல்லது அதிக அளவிலான ஈஸ்ட்ரோஜன் சிகிச்சையின் பக்க விளைவுகளாக ஏற்படுகிறது.

## மேற்கோள்கள்

பகுப்பு:இயக்குநீர்
பகுப்பு:மார்பக நோய்கள்
கேப்டனின் மர பாம்பு

**கேப்டனின் மர பாம்பு** (*Captain's wood snake*) அல்லது **கேப்டனின் சைலோபிசு** (*சைலோபிசு கேப்டனி*) என்பது 2007இல் விவரிக்கப்பட்ட பாம்பு சிற்றினங்களுள் ஒன்று. இது இந்தியாவில் மட்டுமே காணக்கூடிய அகணிய உயிரியாகும்.

## புவியியல் வரம்பு
இந்த ஹோலோடைப் கேரள மாநிலத்தில் உள்ள கோட்டயம் மாவட்டத்தில் உள்ள கானம் நகரில் 2000ஆம் ஆண்டில் கண்டுபிடிக்கப்பட்டது. உயரம் குறைவான மேற்குத் தொடர்ச்சி மலையின் தெற்குப் பகுதியின் பாலக்காட்டுக் கணவாய் பகுதியில் இந்த பாம்பு இருப்பது பதிவு செய்யப்பட்டுள்ளது. 

## சொற்பிறப்பியல்
இந்த பாம்பின் சிற்றினப்பெயர் *கேப்டனி* மற்றும் பொதுவான கேப்டனின் மர பாம்பு, இந்தியாவில் பாம்புகள் குறித்த ஆய்வு செய்த இந்திய ஹெர்பெட்டாலஜிஸ்ட் அசோக் கேப்டனின் நினைவாக இடப்பட்டது.

## மேற்கோள்கள்

பகுப்பு:இந்திய ஊர்வன
பகுப்பு:மேற்குத் தொடர்ச்சி மலையின் அக இட விலங்குகள்
ஆனைமலை மரப்பாம்பு

**ஆனைமலை மரப்பாம்பு** ***(சைலோபிசு மொசைகசு, Xylophis mosaicus)***, பரேடே குடும்பத்தினைச் சார்ந்த பாம்பு வகையாகும். இது இந்தியாவின் மேற்குத் தொடர்ச்சி மலையில் மட்டுமே வாழக்கூடிய அகணிய உயிரியாகும்.

## புவியியல் வரம்பு
*சை. மொசைக்கசு* இந்திய மாநிலங்களான கேரளா மற்றும் தமிழ்நாட்டில் மேற்குத் தொடர்ச்சி மலையின் ஆனை மலைப் பகுதியில் காணப்படுகிறது.

## மேற்கோள்கள்

பகுப்பு:இந்திய ஊர்வன
பகுப்பு:மேற்குத் தொடர்ச்சி மலையின் அக இட விலங்குகள்
சைலோபிசு பெரோடெடி

***சைலோபிசு பெரோடெடி*** (*Xylophis perroteti*) **பெரோடெட்சு மலைப் பாம்பு** மற்றும் **வரியிடப்பட்ட குறுகிய தலைப் பாம்பு** என்று பொதுவாக அழைக்கப்படும்  இந்த மரப்பாம்பு பரேடே குடும்பத்தினைச் சார்ந்தது. இந்த இனம் இந்தியாவின் மேற்குத் தொடர்ச்சி மலையில் மட்டுமே காணப்படுகிறது.

## சொற்பிறப்பியல்
இந்த பாம்பின் சிற்றினப்பெயர் *பெரோடெடி* மற்றும் பொதுப்பெயர் பெரோடெட் பிரான்சு நாட்டினைச் சார்ந்த இயற்கை வரலாற்று அறிஞர் ஜார்ஜ் சாமுவேல் பெட்ரோட் நினைவாக இடப்பட்டன.
## புவியியல் வரம்பு
*சை. பெரோடெடி* இந்திய மாநிலங்களான கேரளா மற்றும் தமிழ்நாட்டிலுள்ள மேற்குத் தொடர்ச்சி மலைகளில் காணப்படுகிறது. 

## வாழ்விடம்
*சை. பெரோடெடியின்* இயற்கையான வாழ்விடம்  உயரத்தில் காணப்படும் மலைக் காடுகளாகும். 

## இனப்பெருக்கம்
இவை முட்டையிட்டு குஞ்சு பொரிக்கும் வகையினைச் சார்ந்தது.

## மேற்கோள்கள்

## மேலும் படிக்க
*Boulenger GA (1890). *The Fauna of British India, Ceylon and Burma. Reptilia and Batrachia*. London: Secretary of State for India in Council. (Taylor and Francis, printers). xviii + 541 pp. (*Xylophis perroteti*, new combination, pp.&nbsp;283–284).
*Duméril AMC, Bibron G, Duméril AHA (1854). *Erpétologie générale ou histoire naturelle complète des reptiles. Tome septième. Première partie* [Volume 7, Part 1]. *Comprenant l'histoire des serpents non venimeux.* Paris: Roret. xvi + 780 pp. (*Platypteryx perroteti*, new species, pp.&nbsp;501–503). (in French).
*Günther A (1858). *Catalogue of Colubrine Snakes in the Collection of the British Museum*. London: Trustees of the British Museum. (Taylor and Francis, printers). xvi + 281 pp. (*Rhabdosoma microcephalum*, pp.&nbsp;12–13).
*Jerdon TC (1865). "Remarks on observations contained in Dr. Günther's work on the reptiles of British India". *Annals and Magazine of Natural History, Third Series* **15**: 416–418. (*Platypteryx perroteti* ).
*Smith MA (1943). *The Fauna of British India, Ceylon and Burma, Including the Whole of the Indo-Chinese Sub-region. Reptilia and Amphibia. Vol. III.—Serpentes.* London: Secretary of State for India. (Taylor and Francis, printers). xii + 583 pp. (*Xylophis perroteti*, pp.&nbsp;342–343).

பகுப்பு:இந்திய ஊர்வன
பகுப்பு:மேற்குத் தொடர்ச்சி மலையின் அக இட விலங்குகள்
பாபா மஸ்த்நாத் பல்கலைக்கழகம்

**பாபா மஸ்த்நாத் பல்கலைக்கழகம்**(*Baba Mastnath University*-**BMU)**  அரியானாவில் உள்ள தனியார் பல்கலைக்கழகமாகும். இது ரோத்தக் நகரத்திலிருந்து 5 கி.மீ தூரத்திலும் டெல்லி-ரோத்தக் தேசிய நெடுஞ்சாலை 10 இல் உள்ள எம்.டி பல்கலைக்கழக வளாகத்திலிருந்து 1 கி.மீ. தொலைவில் உள்ளது.

## கல்விப்புலம்
இப்பல்கலைக்கழகத்தில் இளநிலை, முதுநிலை பட்டப்படிப்புகள், ஆயுர்வேதம் (பிஏஎம்எஸ்), இயன்முறை மருத்துவம், செவிலியர், அறிவியல், மருந்தியல், மானுடவியல், மேலாண்மை மற்றும் வர்த்தகம், சட்டம், இயற்கை மருத்துவம் மற்றும் யோக அறிவியல், பொறியியல், கல்வியியல், வெகுஜன ஊடகங்கள், கணினி அறிவியல், இந்தி போன்ற துறைகளில் வழங்கப்படுகிறது. பல துறையில் முனைவர் பட்ட ஆய்வுகளும் நடைபெறுகிறது. சமஸ்கிருதம் மற்றும் ஆங்கிலம், சமூகப்பணி, மருத்துவம் மற்றும் மருந்த்துவம் சார்ந்த படிப்புகளும் உள்ளன.

### அங்கீகாரம்
பாபா மஸ்த்நாத் பல்கலைக்கழகம் தில்லியில் உள்ள பல்கலைக்கழக நிதிநல்கைக் குழுவினால் அங்கீகரிக்கப்பட்ட பல்கலைக்கழகம் ஆகும். இது ஹரியானா தனியார் பல்கலைக்கழக சட்டம், 2006இன் கீழ் நிறுவப்பட்டுள்ளது.

## துறைகள்/கல்விப்புலம்

* ஆயுர்வேதம்
* இயன்முறை மருத்துவம்
* செவிலியர் கல்வி
* அறிவியல்
* மருந்தியல் 
* மானுடவியல்
* மேலாண்மை மற்றும் வர்த்தகம்
* சட்டம்
* கல்வித்துறை
* இயற்கை மருத்துவம் மற்றும் யோக அறிவியல்
* பொறியியல் 

## மேற்கோள்கள்

## வெளி இணைப்புகள்

* 
பகுப்பு:Coordinates on Wikidata
தோட்டா வைகுந்தம்

**தோட்டா வைகுந்தம்** (Thota Vaikuntam)(பிறப்பு 1942) ஓர் இந்திய ஓவியர் ஆவார். இவரது ஓவியங்களில் நெல் வயல்கள், தோள்களில் கள்ளுப் பானைகளை வைத்திருக்கும் ஆண்கள், வீட்டு வேலைகள், கோவில் சடங்குகள் போன்ற கிராமவாசிகளின் எளிய வாழ்க்கை முறையைப் படம் பிடிக்கின்றன. இவரது வரைபடங்கள் காகிதத்தில் கரி, வெளிப்படையான பாணி மற்றும் பென்சில் வரைபடங்கள் ஆகியவற்றைக் கொண்டுள்ளன.

## ஆரம்பகால வாழ்க்கையும்  பின்னணியும்
தெலங்காணாவின் கரீம்நகர் மாவட்டத்தில் புருகப்பள்ளியில் வைகுந்தம் பிறந்தார். இவரின் தந்தை ஒரு பலசரக்குக் கடை நடத்தி வந்தார்.

ஐதராபாத்த்தின் நுண்கலை கல்லூரியிலும், மகாராஜா சயாஜிராவ் பரோடா பல்கலைக்கழகத்திலும் (ஆந்திராவின் லலித் கலா அகாடமியின் உதவித் தொகையில் சேர்ந்து) ஓவியம் மற்றும் அச்சு தயாரித்தலைப் படித்தார். வடோதராவில் கே.ஜி. சுப்ரமணியத்தின்  கீழ் பயிற்சி பெற்றார்.

இவரது ஓவியங்களில் பெண்கள் மீதான அன்பை இவரது கிராமத்தில் நிகழ்த்தும் நாடகக் குழுக்களின் ஆண் கலைஞர்களால் பெண் கதாபாத்திரங்களின் ஆள்மாறாட்டம் குறித்த இவரது குழந்தைப் பருவ மோகத்தை அறியலாம்.

## தொழில்
வைகுந்தம் வண்ணமயமான மற்றும் விரிவாக உடையணிந்த தெலங்காணா பிராந்திய ஆண்கள் மற்றும் கவர்ச்சியான பெண்களை வரைகிறார். இவரது ஓவியம் தெலங்காணாவின் புத்திசாலித்தனமான மற்றும் சுறுசுறுப்பான பெண்களை, அவர்களின் வண்னமயமான பொட்டுடன், சேலைகளால் மூடப்பட்டிருப்பது போல வரையப்பட்டிருக்கும்.

ஒரு ஓவியத்தின் பாணி இந்திய பாரம்பரிய நடனத்திற்கு ஒரு சரியான மாதிரி ஆகும். ஏனெனில் உருவங்கள் நடனமாடுவதைப் போலத் தெரிகிறது. ஒரு சிலை இயக்கத்தில் தங்கள் படைப்பாளரைப் பின்தொடர்வது போல, கோயில் சிலைகளை நினைவூட்டுகிறது. இவர் சிவப்பு மற்றும் மஞ்சள் நிறங்களின் பிரகாசத்தைப் பயன்படுத்துகிறார். பிரகாசமான சிர்சில்லா புடவைகளில் வரையப்பட்ட இவரது ஓவியங்களின் சிறிய வடிவத்தை நிரப்புவதால் எளிய பெண்கள் வாழ்க்கையை விட பெரிதாகிறார்கள்.

## திரைத்துறை
தேசிய விருதைப் பெற்ற "தாசி" என்ற படத்தின் கலை இயக்குநராகவும் பணியாற்றினார். இவர் மா பூமி (1979), என்ற படத்திலும் "*ரங்குலா கலா*" என்ற கதையை அடிப்படையாகக் கொண்டு தயாரிக்கப்பட்ட *மட்டி மனுஷுலு*  ஆகியவற்றிலும் பணியாற்றினார்.

## தனிப்பட்ட வாழ்க்கை
இவருக்கு திருமணமாகி இரண்டு மகன்களும் ஒரு மகளும் உள்ளனர்.

## விருதுகள்

* போபால் பாரத் பவன் பைன்னேல் விருது, 
* இந்திய அரசின் தேசிய விருது, 
* மாநில விருது

## மேற்கோள்கள்

## வெளி இணைப்புகள்
*Thota Vaikuntam " Artworks by Thota Vaikuntam
*" Thota Vaikuntam " contemporary indian artist

பகுப்பு:வாழும் மக்கள்
பகுப்பு:1942 பிறப்புகள்
உடலாழம் (மலையாளத் திரைப்படம்)

**உடலாழம்** (Udalaazham) இது 2018 ஆம் ஆண்டு வெளிவந்த மலையாளம் மற்றும் கேரளாவின் காட்டுப்பகுதியில் வாழும் பழங்குடி மக்கள் பேசும் மொழியான பனியா மொழி கலந்து எடுக்கப்பட்ட திரைப்படம் ஆகும்.  இப்படத்தில் மணி, ரம்யா வல்சாலா, அனுமோள், இந்திரன் போன்றோர் நடித்துள்ளனர்.

## கதை
கேரளாவின் அடர்ந்த காட்டில் வாழும் குலிகன் என்ற பழங்குடி திருநங்கை தனது சிறுவயதில் மாத்தி என்ற பெண்ணை  திருமணம் செய்து கொள்கிறான். ஒரு ஆணாக பிறந்து வளர்ந்த அவனுக்கு ஒரு பெண்ணுக்கான குணம் மனதளவில் உள்ளது. வேலைக்காக காட்டைவிட்டு வெளியில் வந்துபோகும்போதெல்லாம் காமுகர்களால் துஷ்பிரயோகம்  செய்யப்படுகிறான். இதில் இரண்டு காதல் கதை விவகாரங்கள் அம்மக்களின் வாழ்க்கையையே அழிவிற்கு கொண்டு செல்கிறது. அவர்களை காட்டைவிட்டு வெளியேற்றத் துடிக்கும் கூட்டமும், வெளியில் இருக்கும் அவனை வேட்டையாட துடிக்கும் கூட்டமும் அவனை தொடர்ந்து துரத்துகிறது.

## மேற்கோள்கள்

பகுப்பு:இந்திய மலையாளத் திரைப்படங்கள்
பகுப்பு:2018 மலையாளத் திரைப்படங்கள்
சாந்தி தவே

**சாந்தி தவே** (Shanti Dave) ஓர் இந்திய ஓவியரும் சிற்பியுமாவார். இருபதாம் நூற்றாண்டின் முக்கிய இந்தியக் கலைஞர்களில் ஒருவராக பலரால் கருதப்படுகிறார். இவர் லலித் கலா அகாதமி மற்றும் சாகித்ய கலா பரிசத்தின் முன்னாள் உறுப்பினர். 1985 ஆம் ஆண்டில் இந்திய அரசு இவருக்கு நான்காவது மிக உயர்ந்த கௌரவமான பத்மசிறீ விருதை வழங்கியது.

## சுயசரிதை
சாந்தி தவே 1931 செப்டம்பர் 25 அன்று வடக்கு குசராத்து கிராமமான பத்புராவில் ஒரு கிராமப்புறக் குடும்பத்தின் நான்கு குழந்தைகளில் ஒருவராக பிறந்தார். 1951 ஆம் ஆண்டில் பரோடாவின் மகாராஜா சயாஜிராவ் பல்கலைக்கழகத்தில் நுண்கலை பீடத்தில் இளங்கலை பட்டப்படிப்பையும் முதுகலை படிப்பையும் முடித்தார்.

## தொழில்
இவர் ஒரு வணிகக் கலைஞராக தனது தொழில் வாழ்க்கையைத் தொடங்கினார். ஆனால் மெதுவாக ஒரு ஓவியராக தனது அடையாளத்தை வெளிப்படுத்தினார்.  நியூயார்க்கு நகரம் ஜான் எஃப். கென்னடி பன்னாட்டு வானூர்தி நிலையத்திலும், ஏர் இந்தியாவின் பிராங்க்ஃபுர்ட் மற்றும் சிட்னியிலுள்ள அலுவலகங்களில் முக்கிய விருந்தினர் வருகை புரியும் வாயில்களிலும் இவர் வரைந்த சுவரோவியங்கள்  குறிப்பிடத்தக்கது. விமான நிலையத்தில் உள்ள சுவரோவியத்தை த நியூயார்க் டைம்ஸ் அதன் முதல் பக்கத்தில் பிப்ரவரி 5, 1964 அன்று *லிட்டில் குசராத்* என்ற தலைப்பில் வெளியிடப்பட்டது.
## பாணி
இவரது படைப்புகள் சுருக்கமானவை எனக் கூறப்படுகின்றன. மேலும் வனப்பெழுத்து மற்றும் எண்ணெய் வண்ணப்பூச்சு நுட்பங்களுடன் மெழுகு மற்றும் மெழுகு ஆகியவை பயன்படுத்தப் படுகின்றன. மர ஓவியம், கல்லில் செதுக்குதல் மற்றும் நெசவு ஆகியவற்றை உள்ளடக்கிய பல சுவரோவியங்களை இவர் செய்துள்ளார். இவர் 1957ஆம் ஆண்டில் தனது முதல் தனி கண்காட்சியை நடத்தினார். அதைத் தொடர்ந்து உலகின் பல பகுதிகளிலும், பிலிப்பீன்சு, சுவிட்சர்லாந்து, இலண்டன், யப்பான், பிரான்சு, கிழக்கு ஐரோப்பா, மத்திய கிழக்கு போன்ற இடங்களிலும் பல குழுக் கண்காட்சிகளில் பங்கேற்றார். கலைக்கூடங்களில் காட்சிக்கு வைக்கப்பட்டுள்ளன.  மேலும் இவரது ஓவியங்கள் கிறிஸ்டி  and Sotheby's, சோதேபி , போன்ஹாம்ஸ் போன்ற குறிப்பிடத்தக்க ஏல நிறுவனங்களில் விற்கப்பட்டுள்ளன.
## பதவிகள்
இவர், சாகித்ய கலா பரிசத்தின் முன்னாள் உறுப்பினராகவும், லலித் கலா அகாதமியின் நிர்வாகக் குழுவின் உறுப்பினராகவும் பணியாற்றியுள்ளார்.  இவர் 1956 முதல் 1958 வரை தொடர்ச்சியாக மூன்று ஆண்டுகள் லலித் கலா அகாடமியில் இருந்துள்ளார்.   1985 ஆம் ஆண்டில் இந்திய அரசு இவருக்கு  பத்மசிறீ விருது வழங்கி கௌரவித்தது.

## மேற்கோள்கள்

## வெளி இணைப்புகள்
* 

பகுப்பு:வாழும் மக்கள்
பகுப்பு:1931 பிறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:இந்திய ஓவியர்கள்
நைக்டிபாட்ராச்சசு அகாந்தோடெர்மிசு

**சுழல் இரவு தவளை** (*Spinular night frog*)(*நைக்டிபாட்ராச்சசு அகாந்தோடெர்மிசு*) என்பது நைக்டிபாட்ராச்சிடே குடும்பத்தில் உள்ள ஒரு வகை தவளைகளாகும். இது இந்தியாவின் கேரளாவின் பாலக்காடு மாவட்டத்தில் மட்டுமே அறியப்படுகிறது. செப்டம்பர் 2011இல் கண்டுபிடிக்கப்பட்ட இந்த இரவுத் தவளை, *[[நைக்டிபாட்ராச்சசு]]* பேரினத்தில் உள்ள 12 சிற்றினங்களில் இதுவும் ஒன்றாகும். இது இந்தியாவின் மேற்குத் தொடர்ச்சி மலையில் மட்டுமே காணக்கூடிய அகணிய உயிரியாகும்.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:தவளைகள்
பகுப்பு:நைக்டிபாட்ராச்சசு
சுருதி மராத்தே

**சுருதி மராத்தே** (*Shruti Marathe*, பிறப்பு 9 அக்டோபர் 1985)  என்பவர் இந்திய திரைப்பட நடிகை  ஆவார். இவர்  மராத்தித் திரைப்படங்கள், தமிழ்த் திரைப்படங்கள் மற்றும் தொலைக்காட்சிகளில் தனது பணிகளுக்காக பெயர் பெற்றவர்

## தொழில்
இவர் மராத்தித் திரைப்படத் துறையில் *சனாய் சௌகதே* (2008) படத்தின் வழியாகவும்,  தமிழில்  *[[இந்திர விழா (திரைப்படம்)|இந்திர விழா]]* (2009) படத்தின் மூலமும் அறிமுகமானார். இவர் நடித்த பிற படங்கள் *[[நான் அவனில்லை 2 (2009 திரைப்படம்)|நான் அவனில்லை 2]]* (2009), *[[குரு சிஷ்யன் (2010 திரைப்படம்)|குரு சிஷ்யன்]]* (2010), *ராம மாதவ்* (2014), *தப்தபாடி* (2014), *பந்த் நைலான் சே* (2016),  *புதியா சிங் - பார்ன் டு ரன்* (2016)  ஆகும். *ராம மாதவ்* படத்தில் இவரது நடிப்பைப் பற்றி ஒரு விமர்சகர், "பார்வதிபாய் என்ற பாத்திரத்தில், சுருதி மராத்தே போரில்  இறந்துவிட்ட தனது கணவர் போர் முடிந்து திரும்புவதற்காகக் காத்திருக்கும் ஒரு பெண்ணாக சரியாக நடித்திருக்கிறார்" என்று கூறினார்.   *[[திருட்டுப் பயலே]]* (2006) படத்தின் கன்னட மறு ஆகமான *ஆடு ஆட ஆடு* மூலம் கன்னடத் திரைப்படத்தில் அறிமுகமானார்.

## திரைப்படவியல்

## தொலைக்காட்சி

* *சாந்த் சாகு*
* *பேஷ்வாய்*
* *ராதா ஹாய் பவாரி*
* *லக்னபம்பல்*
* *ஜாகோ மோகன் பியாரே*
* *மஜ்யா நவ்ரியாச்சி பேக்கோ*
* *ருத்ரகல்*
* *பார்ட் ஆஃப் ரத்தம்*

## குறிப்புகள்

## வெளி இணைப்புகள்

* 

பகுப்பு:கன்னடத் திரைப்பட நடிகைகள்
பகுப்பு:1986 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:மராத்தியர்கள்
பகுப்பு:வாழும் மக்கள்
ஜோதின் பட்டாச்சார்யா

**சோதின் பட்டாச்சார்யா** (Jotin Bhattacharya) இந்துத்தானி இசையில் சரோத் கலைஞராவார். இவர், அலாவுதீன் கானின் சீடராக இருந்தார். 

## சுயசரிதை
பட்டாச்சார்யா 1926 இல் வாரணாசியில் ஒரு பெங்காலி குடும்பத்தில் பிறந்தார். சி. எம். ஆங்கிலோ பெங்காலிக் கல்லூரியில் பயின்ற இவர், அலாவுதீன் கானிடமிருந்து தனது எட்டு ஆண்டு இசை பயிற்சியைத் தொடங்குவதற்கு முன்பு பனாரசு இந்து பல்கலைக்கழகத்தில் இளங்கலை, முதுகலை மற்றும் எம்ஃபில் பட்டங்களைப் பெற்றார். அலாவுதீன் கானின் கீழ் பயிற்சியின்போது, அவருக்குச் செயலாளராக பணியாற்றினார். மேலும் அவரது அனைத்து கடிதங்களையும் கையாண்டார்.

தில்லியின், இலட்சுமி நகர், பூர்வ சமசுகிருத கேந்திரத்தில் உள்ள பாபா அலாவுதீன் கான் இசை அறக்கட்டளையில் பட்டாச்சார்யா நிகழ்ச்சியினை நிகழ்த்தினார்.

## இசைத் தொகுப்பு
1974ஆம் ஆண்டில், பட்டாச்சார்யாவின் *சரோத்* என்ற முதல் இசைத் தொகுப்பை எல்பி பதிவு வடிவத்தில் எச்.எம்.வி நிறுவனம் வெளியிட்டது. 

## புத்தகங்கள்
பட்டாச்சார்யா மூன்று புத்தகங்களை எழுதினார் (அனைத்தும் அலாவுதீன் கான் பற்றியது). 
## மேலும் காண்க
* அலாவுதீன் கான்

## மேற்கோள்கள்

பகுப்பு:2016 இறப்புகள்
பகுப்பு:1926 பிறப்புகள்
பகுப்பு:இசைக் கலைஞர்கள்
விவான் சுந்தரம்

**விவன் சுந்தரம்** (*Vivan Sundaram*, 28 மே 1943 – 29 மார்ச் 2023) என்பவர் இந்தியாவைச் சேர்ந்த சமகால ஓவியக் கலைஞராவார். இவரின் தந்தை கல்யாண் சுந்தரம் 1968 முதல் 1971 வரை இந்திய சட்ட ஆணையத்தின் தலைவராக இருந்தார். இவரின் தாயார் இந்திரா சேர்கில் பிரபல இந்திய நவீன ஓவியக் கலைஞரான அம்ரிதா சேர்கில் என்பவரின் சகோதரியாவார். விவன்  பிரபல ஓவிய வரலாற்றாசிரியரும் விமர்சகருமான கீதா கபூரை மணந்தார்.

## கல்வி
இவர், தூன் பள்ளியிலும், வடோதரா, மகாராஜா சயாஜிராவ் பல்கலைக்கழகத்திலும், இலண்டன் ஸ்லேடு ஸ்கூல் ஆஃப் ஃபைன் ஆர்ட் பள்ளியிலும் நுண்கலையைப் பயின்றார். இலண்டனில் இவர் பிரிட்டிசு-அமெரிக்க ஓவியர் ஆர்.பி. கிட்டாஜை சந்தித்து, அவரின் கீழ் சில காலம் பயிற்சி பெற்றார்.

## பணிகள்
thumb|கொச்சி-மஸ்ரிஸ் பினாலேக்காக விவன் செய்த பிளாக் கோல்ட் என்ற நிர்மாணக் கலையை பார்க்கும் மக்கள்
சுந்தரம் ஓவியம், சிற்பம், அச்சுருவாக்கம், ஒளிப்படம் எடுத்தல், நிர்மாணக் கலை, நிகழ்படக் கலை உள்ளிட்ட பல்வேறு ஊடகங்களில் பணியாற்றானார்.  1980களில் இவரது படைப்புகள் அடையாள பிரதிநிதித்துவங்களை நோக்கிய போக்கைக் காட்டின. மேலும் அடையாள சிக்கல்களைக் கையாண்டன. இவரது படைப்புகள் தொடர்ந்து சமூகப் பிரச்சினைகள், பரவலர் பண்பாடு, உணர்வின் சிக்கல்கள், வரலாறு ஆகியவற்றைக் குறிக்கின்றன. நிர்மாணக் கலையுடன் பணிபுரிந்த முதல் இந்திய கலைஞர்களில் இவரும் ஒருவர். இவரது சமீபத்திய நிறுவல்கள் மற்றும் நிகழ் படங்கள் பெரும்பாலும் இவரது கலை தாக்கங்களைக் குறிக்கின்றன. அவற்றில் ஆடுகுதிரைவாதம், அடிமன வெளிப்பாட்டியம், அத்துடன் சமீபத்திய பிளக்சஸ்  மற்றும் ஜோசப் பியூஸின் படைப்புகள் ஆகியவை அடங்கும்.

## இறப்பு
29 மார்ச் 2023 அன்று சுந்தரம்  மூளை இரத்த நாளச் சேதாரம் காரணமாக தன் 79வது வயதில் புது தில்லியில் இறந்தார்.

## மேற்கோள்கள்

## வெளி இணைப்புகள்
* at Indian Art Circle 
* at Contemporary Indian Art 
* at Culturebase, International Artists' Database
* at Artists.org 
* at Frontline/Hindu On Net 

பகுப்பு:இந்தியப் புகைப்படக்கலைஞர்கள்
பகுப்பு:வாழும் மக்கள்
பகுப்பு:1943 பிறப்புகள்
பகுப்பு:இந்திய ஓவியர்கள்
பகுப்பு:2023 இறப்புகள்
பகுப்பு:இந்திய யூதர்கள்
சி. அனந்தராமகிருஷ்ணன்

**அனந்தராமகிருஷ்ணன் சின்னசாமி** (*C. Anandharamakrishnan*), பொதுவாக **அனந்தராமகிருஷ்ணன்** என அறியப்படுபவர், இந்திய விஞ்ஞானி மற்றும் கல்வியாளர் ஆவார். இவர் உணவு பதப்படுத்தும் பிரிவில் மத்திய உணவு தொழில்நுட்ப ஆராய்ச்சி நிறுவனத்தில் ஆராய்ச்சி மற்றும் மேம்பாட்டில் இரண்டு தசாப்த கால அனுபவம் பெற்றவர். இவர் தற்போது (ஏப்ரல் 2016 முதல்) தமிழ்நாட்டின் தஞ்சாவூர் மாவட்டத்தில் உள்ள இந்திய உணவு பதனிடும் தொழில்நுட்பக் கழகத்தின்  (உணவு பதனிடும் தொழிற்சாலை அமைச்சகம், இந்திய அரசு) இயக்குநராக உள்ளார்.

ஆனந்தராமகிருஷ்ணன் தனது பி. டெக். படிப்பினை வேதிப் பொறியியலிலும் எம். டெக். படிப்பினை சென்னையில் உள்ள அண்ணா பல்கலைக்கழகத்தின் ஏ.சி. தொழில்நுட்பக் கல்லூரியில் முடித்தார். பின்னர் பொதுநலவாய ஆய்வு நிதி திட்டத்தின்கீழ் ஐக்கிய இராச்சியத்தின் லாப்போரோ பல்கலைக்கழகத்தில் முனைவர் பட்டம் பெற்றார். முனைவர் பட்ட ஆய்வில் இவர் ’தெளி-உலர்த்துதல் மற்றும் புரதங்களைத் தெளித்தல்-உலர்த்துதல் பற்றிய கணிப்பியப் பாய்ம இயக்கவியல் பரிசோதனைகளை மேற்கொண்டார்.

இவரது ஆராய்ச்சி முயற்சிகளின் விளைவாக 105 ஆய்வுக் கட்டுரைகளை, அறிவியல் மேற்கோள் சுட்டெண் கொண்ட ஆய்விதழில் வெளியிட்டுள்ளார்.  சராசரியாக இந்த ஆய்விதழ்களின் ஆய்விதழ் மேற்கோள் சுட்டெண்ணானது 3.219 ஆகும். இரண்டு சர்வதேச காப்புரிமைகள் மற்றும் ஏழு இந்தியக் காப்புரிமைகளை இவர் கொண்டுள்ளார். இவர் 4 புத்தகங்களை எழுதியுள்ளார் மேலும் 2 புத்தகங்களைத் தொகுத்துள்ளார்.

## மேற்கோள்கள்

பகுப்பு:வாழும் மக்கள்
பகுப்பு:கோயம்புத்தூர் மாவட்ட மக்கள்
பகுப்பு:ஆய்வாளர்கள்
ரூபா

**ரூபா** (பிறப்பு 7 நவம்பர் 1960) **ரூபா தேவி** என்றும் அறியப்படுபவர் ஒரு இந்திய நடிகை ஆவார். இவர் கன்னடம், தமிழ், தெலுங்கு, மலையாள படங்களில் நடித்துள்ளார். நடிகை அத்வானி லட்சுமி தேவியின் மகளாவார். இவர் தமிழில் 365 நாட்கள் ஓடிய  *[[ஒரு தலை ராகம்]]* என்ற  சோகமான காதல் சித்திரத்தில் நாயகியாக அறிமுகமாகி பிரபலமானார். அதில் இவர் புதுமுகம் சங்கருடன் ஜோடியாக நடித்தார்.

## தொழில்
தேவி 1980-களில் முதன்மையாக கன்னடத் திரைப்படங்களில் பணியாற்றினார். 1979 ஆம் ஆண்டில் *[[கமலா (திரைப்படம்)|கமலா]]* என்ற சோதனை திரைப்படத்தில் அறிமுகமானார். அதில் இவர் ஏற்ற பாலியல் தொழிலாளியின் பாத்திரம்  பரந்த அளவில் விமர்சன ரீதியான பாராட்டைப் பெற்றுத் தந்தது. 1980 ஆம் ஆண்டில் *சிம்ஹா ஜோடி* படத்தின் வழியாக வணிகத் திரைப்படத்தில் நுழைந்தார், அதில் விஷ்ணுவர்தனின் சகோதரி வேடத்தில் நடித்தார். 1983-87 காலப்பகுதியில் கன்னடத் திரைப்படங்களில் இரண்டாவது நாயகி மற்றும் துணை வேடங்களுக்கு இவர் முதல் தேர்வாக இருந்தார். இவரது பிரதான கன்னடத் திரைப்படங்களாக *ஹாலு ஜேனு, முள்ளின குலாபி, பந்தனா, அவள அந்தரங்கா, மரலி குடிகே, திரிசூலா, அகுதி, தர்மா, பாலா நௌகே* ஆகியவை அடங்கும். *அவள அந்தரங்கா* படத்தில் நடித்ததற்காக சிறந்த நடிகைக்கான கர்நாடக அரசு திரைப்பட விருதை (1984–85) பெற்றார்.

இவரது காலத்தில் கன்னடத்தின் முன்னணி நடிகர்களான ராஜ்குமார், கல்யாண் குமார் , விஷ்ணுவர்தன், ஸ்ரீநாத், அம்பரிஷ், அனந்த் நாக், சங்கர் நாக், லோகேஷ் உள்ளிட்ட நடிகர்களுடன் பணியாற்றியுள்ளார். *ஹாலு ஜேனு, சமயதா கோம்பே, யாரிவனு* ஆகியவற்றில் ராஜ்குமருடன் ஜோடியாக நடித்தார். இவை அனைத்தும் விமர்சன ரீதியாகவும் வணிக ரீதியாகவும் மிகப்பெரிய வெற்றிகளைப் பெற்றன. 1989-இற்குப் பிறகு இவர் நடிப்புக்கு முழுக்குபோட்டார். ஏறக்குறைய இருபது ஆண்டுகளுக்குப் பிறகு 2008 ஆம் ஆண்டில் *கங்கா காவேரி* படத்தின் வழியாக வெள்ளித்திரைக்குத் திரும்பினார். 2011 ஆம் ஆண்டில் துனியா விஜய்யின் *தாயாக ஜராசந்தா* படத்தில் நடித்தார்.

ரூபா தேவி மற்றும் அவரது தாயார் அத்வானி லட்சுமி தேவி (*ஸ்ரீ ராமஞ்சநேய யுத்தா*) இருவருடனும் நாயகனாக நடித்த பெருமையை ராஜ்குமார் பெற்றுள்ளார்.

## நடித்த திரைப்படங்கள்

## மேற்கோள்கள்
 

## வெளி இணைப்புகள்
*
* http://www.malayalachalachithram.com/profiles.php?i=6658
* https://chiloka.com/celebrity/roopadevi

பகுப்பு:தெலுங்குத் திரைப்பட நடிகைகள்
பகுப்பு:1967 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
அஜீத் கோர்

**அஜீத் கோர்** (Ajeet Cour பிறப்பு 1934) பஞ்சாபியில் எழுதுகின்ற ஓர் இந்திய எழுத்தாளர். இவர் சாகித்ய அகாதமி விருது மற்றும் இந்திய அரசின் நான்காவது மிக உயர்ந்த குடிமை விருதான பத்மசிறீ ஆகியவற்றைப் பெற்றவர் ஆவார்.

## வாழ்க்கை
அஜீத் கோர் 1934 இல் லாகூரில் சர்தார் மகான் சிங்கின் குடும்பத்தில் பிறந்தார். இவர் ஆரம்ப கல்வியை அங்கேயே பெற்றார். இந்தியப் பிரிப்பிற்குப் பிறகு, இவரது குடும்பத்தினர் டெல்லிக்கு வந்தனர், அங்கு iவர்  பொருளாதாரத்தில் முதுகலைப் பட்டம் பெற்றார்.

உறவுகளில் பெண்களின் அனுபவம் மற்றும் சமூகத்தில் அவர்களின் நிலை போன்ற சமூக-யதார்த்தமான கருப்பொருள்களை அடிப்படையாகக் கொண்ட புதினங்கள் மற்றும் சிறுகதைகளை பஞ்சாபியில் எழுதியுள்ளார். இவர் 1985 ஆம் ஆண்டில் சாகித்ய அகாதமி விருதையும்  பத்மசிறீ விருதினை 2006 ஆம் ஆண்டிலும் பெற்றார்.

## படைப்புகள்

* *கானாபடோஷ்*
* *குல்பனோ* 
* *மெஹக் டி மட்*
* *துப் வாலா ஷாஹர்*

## மேலும் காண்க

* சுர்ஜித் பதார்
* வீர் சிங் (எழுத்தாளர்)

## சான்றுகள்


## வெளி இணைப்புகள்

* அஜித் கவுரின் அனைத்து பஞ்சாபி புத்தகங்களும்

பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:வாழும் மக்கள்
பகுப்பு:1934 பிறப்புகள்
பகுப்பு:பஞ்சாபி எழுத்தாளர்கள்
சீரியசு மென் (திரைப்படம்)

**சீரியசு மென்** **([[தமிழ்|தமிழாக்கம்]]: ** தீவிரமான மனிதர்கள்**)** என்பது **சுதிர் மிசுரா** இயக்கத்தில் அக்டோபர் 2, 2020 அன்று வெளியான நெட்பிளிக்சு பிரத்யேக நகைச்சுவை நாடக இந்தித் திரைப்படம் ஆகும்.

## கதைக்கரு
பிற்படுத்தப்பட்ட வகுப்பைச் சேர்ந்த அய்யன் மணி தன் மனைவி மகனுடன் மும்பையில் உள்ள சேரி ஒன்றில் வாழ்ந்து வருகிறார். தன் குடும்ப நிலையை மேம்படுத்த முடிவெடுக்கும் அவர் தன் பத்து வயது மகனின் அறிவுத்திறன் பன்மடங்கு மிகுந்திருப்பதாய்க் கதைக்கிறார். உண்மைகள் வெளியாகத் துவங்குகையில் என்ன நடக்கிறது என்பது மீதி கதை.

## நடிப்பு
; **அய்யன் மணி** 
: என்கிற பாத்திரத்தில் நடித்தார் **[[நவாசுதீன் சித்திகி]]**. 
: தன் குடும்ப நிலையை மகனைப் பயன்படுத்தி உயர்த்த நினைக்கும் தந்தை கதாப்பாத்திரம்.

; **ஓச்சா மணி** 
: என்கிற பாத்திரத்தில் நடித்தார்  
: **இந்திரா திவாரி**. 
: கணவனைக் காதலிக்கும் மற்றும் மகனை  அன்போடு அரவணைக்கும் பெண் கதாப்பாத்திரம். 
; **ஆதி மணி** 
: என்கிற பாத்திரத்தில் நடித்தார் குழந்தை நடிகர் **அக்சத் தாசு**. 
: தன் தந்தை சொல்படி கேட்டு நடக்கும் சிறுவன் கதாப்பாத்திரம். 
; **அரவிந்த் ஆச்சாரியா** 
: என்கிற பாத்திரத்தில் நடித்தார் **[[நாசர்]]**. 
: மும்பை தேசிய ஆய்வுக் கழக இயக்குநராக பணிபுரியும் ஒரு கராரான கதாப்பாத்திரம்.

## பதிப்பு
இத்திரைப்படம் ஆங்கிலம், தமிழ், தெலுங்கு ஆகிய மொழிகளில் மொழி மாற்றம் செய்யப்பட்டுள்ளது. நெற்ஃபிளிக்சில் ஒலியின் மொழியை மாற்றிக் கொள்ளும் வசதி உள்ளது. அதனை பயன்படுத்தி விருப்பப்பட்ட மொழியில் ஒருவரால் இத்திரைப்படத்தைக் காண முடியும்.

**மயூக்கி இன்சிங்க்** என்கிற கலையகம் தமிழில் மொழி மாற்றம் புரிவதைக் கையாண்டது. **எம்.வி.சத்யநாராயணா** என்பவர் இயக்க, தமிழில் அய்யன் மணி கதாப்பாத்திரத்திற்கு **பெருமாள் மாரிமுத்து** என்பவரும் அரவிந்த் ஆச்சாரியா கதாப்பாத்திரத்திற்கு **ராசேசு மூர்த்தி** என்பவரும் குரல் கொடுத்திருந்தனர். அனீசு நவீன், பிரியா சந்தோசு, ஐசுவர்யா குமார் ஆகியோர் கூடுதல் கதாப்பாத்திரங்களுக்கு குரல் கொடுத்திருந்தனர்.

## தயாரிப்பு
**மனு யோசேப்பு** எழுதிய **சீரியசு மென்** என்கிற புதினத்தைத் தழுவியே இத்திரைப்படம் படமாக்கப்பட்டது.

சூன் 2019 அன்று நவாசுதீன் சித்திகி இத்திரைப்படத்தில் நடிப்பதென அறிவிக்கப்பட்டது. செப்டம்பர் 2019 அன்று படப்பிடிப்பு துவங்கி அக்டோபர் 2, 2020 அன்று நெற்ஃபிளிக்சு மேலதிக ஊடக சேவைத் தளத்தில் அதன் பிரத்யேகத் திரைப்படமாய் வெளியானது.

## மேற்கோள்கள்

பகுப்பு:2020 இந்தித் திரைப்படங்கள்
பகுப்பு:நெற்ஃபிளிக்சு அசல் திரைப்படங்கள்
பகுப்பு:நகைச்சுவைத் திரைப்படங்கள்
பகுப்பு:நகைச்சுவை நாடகம்
பகுப்பு:இந்திய இந்தித் திரைப்படங்கள்
பூர்ணிமா அத்வானி

**பூர்ணிமா அத்வானி** (Poornima Advani) ஓர் இந்திய வழக்கறிஞர், எழுத்தாளர் மற்றும் சமூக சேவகர் ஆவார். இவர் ஜனவரி 2002 முதல் 2005 ஜனவரி வரை தேசிய மகளிர் ஆணையத்தின் தலைவராகப் பணியாற்றியுள்ளார்  மும்பை பல்கலைக்கழகத்தில் சட்ட துறையில் முனைவர் பட்டம் பெற்றவர், மேலும் இயன்முறை மருத்துவத்தில் முதுகலை தொழிற்படிப்பும் பெற்றார். இவர் தற்போது தேசிய சட்ட நிறுவனமான *தி லா பாயிண்டில்* ஒரு கூட்டாளராக உள்ளார், 2005 ஆம் ஆண்டில் இந்திய திட்டக் கமிஷனின் முன்னாள் முதன்மை ஆலோசகர் திரு. பி.என்.மகிஜாவுடன்இணைந்து இதனை நிறுவினார்.

இவர் மும்பை பல்கலைக்கழக சட்டத் துறையில் விரிவுரையாளராகவும் இருந்தார். *இவர் இண்டியன் ஜுடிசரி:எ டிரிபியூட்* (1997) என்ற புத்தகத்தை எழுதியுள்ளார். இவரின் தாயார் மீரா கோவிந்த் அத்வானி ஒரு எழுத்தாளர். அத்வானி 2003 இல் ஆச்சார்ய துளசி கார்த்தித்வா புரஸ்கார் விருது பெற்றார்.

## சான்றுகள்


## வெளி இணைப்புகள்

* NCW இன் தலைவர்

பகுப்பு:வாழும் மக்கள்
மினல் அஜ்ரத்வாலா

**மினல் அஜ்ரத்வாலா** (Minal Hajratwala பிறப்பு 1971) இந்திய வம்சாவளியைச் சேர்ந்த எழுத்தாளர், கலைஞர் மற்றும் கவிஞர் ஆவார். இவர் அமெரிக்காவின் கலிபோர்னியாவின் சான் பிரான்சிஸ்கோவில் 1971 இல் பிறந்தார், நியூசிலாந்து மற்றும் புறநகர் மிச்சிகனில் வளர்ந்தார். இவர் இசுட்டான்போர்டு பல்கலைக்கழகத்தில் பட்டம் பெற்றார்.

## தொழில் வாழ்க்கை
இவர் *லீவிங் இண்டியா:மை ஃபேமிலிஸ் ஜர்னி ஃப்ரம் ஃபைவ் வில்லேஜஸ் டோ ஃபைவ் காண்டினன்ட்ஸ்* எனும் நூலினை எழுதினார். இந்த நூலினைப் பற்றி ஆலிஸ் வாக்கர் "ஒப்பிடமுடியாத படைப்பு" என்றும் , *[[தி வாசிங்டன் போஸ்ட்|வாஷிங்டன் போஸ்ட்]]* "நேர்மையான படைப்பு" என்றும் கூறியுள்ளது. இவர் சுமார் 75 தனது குடும்ப உறுப்பினர்களிடம் நேர்காணலை ஏழு ஆண்டுகள் பயணம் செய்து தகவலைச் சேகரித்து இந்த நூலினை எழுதினார்.

## படைப்புகள்

* 2009 *லீவிங் இண்டியா:மை ஃபேமிலிஸ் ஜர்னி ஃப்ரம் ஃபைவ் வில்லேஜஸ் டோ ஃபைவ் காண்டினன்ட்ஸ்*
* 2010  *அவுட்! ஸ்டோரிஸ் ஃபிரம் தெ நியூ குவர்  இண்டியா*
* 2015 *பவிண்டிஃபுல் இன்ச்ட்ரக்சன்ஸ் ஃபார் என்லைட்மெண்ட்*

## சான்றுகள்

 

## வெளி இணைப்புகள்

* அதிகாரப்பூர்வ வலைத்தளம்

பகுப்பு:1971 பிறப்புகள்
பகுப்பு:வாழும் மக்கள்
பிரீது நாயர்

**பிரீது நாயர்** (Preetu Nair பிறப்பு 1976 இந்தியாவில் ) ஒரு பத்திரிகையாளர் ஆவார். இவர் பெரும்பாலும் எயிட்சு, காசநோய், இந்தியாவில் பெண்கள் மற்றும் குழந்தைகள் பிரச்சினைகள் குறித்தும் எழுதுகிறார்.

## கல்வி
குஜராத்தில் உள்ள ஆனந்த் எனும் நகரில் கல்வி பயின்றார். சர்தார் படேல் பல்கலைக்கழகத்தில் இளங்கலைப் பட்டம் பெற்றார், சர்தார் படேல் பல்கலைக்கழகத்தில் முதுகலை ஆங்கில இலக்கியத்தில் தங்கப் பதக்கம் பெற்றார்.

## பத்திரிகை வாழ்க்கை
இவர் 2000 முதல் முழுநேர பத்திரிகையாளராக இருந்து வருகிறார். மே 2000 முதல் மே 2001 வரை, தி டைம்ஸ் ஆஃப் இந்தியாவின் பயிற்சி நிருபராக பிரீது இருந்தார். 2001 முதல், இவர் ஒரு பகுதி நேர பணியாளராக ஆனார், மேலும் கோவா தொடர்பான செய்திகளில் *தி நவிந்த் டைம்ஸ் பத்திரிகைக்கு* எழுதியுள்ளார்.

இவரும் இவரது சக ஊழிய நண்பரான பீட்டர் டி சோசாவும் இணைந்து கோவாவில் இருந்த கடத்தல்காரர்கள், காவல்துறை மற்றும் அரசியல்வாதிகள் இடையேயான உறவை வெளிப்படையாகவும் தெளிவாகவும் அடிக்கோடிட்டுக் காட்டியதற்காக *யுஎன்டிபி-தாஹா-எச்.டி.ஆர்.என் மீடியா* விருது -2006 வழங்கப்பட்டது.

இவர் கோவா, கோன் புத்தகங்கள், ஊடகங்கள், சுற்றுச்சூழல், வளர்ச்சி குறித்து கட்டுரைகளை எழுதியுள்ளார்.

## சான்றுகள்


## வெளி இணைப்புகள்

* ப்ரீது நாயர் மற்றும் பீட்டர் டிசோசா எழுதிய கட்டுரை 
* எச்.ஐ.வி கட்டுரை

பகுப்பு:இந்தியப் பெண் ஊடகவியலாளர்கள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1976 பிறப்புகள்
வி. பிரியா

**வி. பிரியா** (V. Priya) ஒரு தமிழ்த் திரைப்பட இயக்குநர் ஆவார். சுஹாசினியினடம் கைவினைப்பொருளைக் கற்றுக்கொண்ட பிறகு இயக்குநர் மணி ரத்னத்தின் உதவியாளராகப் பணியாற்றினார்.

## தொழில் வாழ்க்கை
பிரசன்னா, லைலா மற்றும் கார்த்திக் குமார் நடித்த காதல் நகைச்சுவைத் திரைப்படமான  *கண்ட நாள்* முதல் (2005) மூலம் பிரியா இயக்குநராக அறிமுகமானார். இந்த படம் வெளியானபோது நேர்மறையான விமர்சனங்களைப் பெற்றது, ஆனால் இராண்டாம் பாதி திரைப்படம் சற்று குறைகளைக் கொண்டிருந்ததாக கருதப்பட்டது.  பிருத்விராஜ், சந்தியா மற்றும் சத்யராஜ் நடித்த இவரது இரண்டாவது படமான *கண்ணாமூச்சி* ஏனடா (2007) விமர்சகர்களிடமிருந்து கலவையான விமர்சனங்களைப் பெற்றது.

2008 ஆம் ஆண்டில், பிருத்விராஜ் மற்றும் பவானா ஆகியோர் நடிப்பில் *செரி* என்ற மூன்றாவது திரைப்படத்தினை இயக்க திட்டமிட்டார், ஆனால் படம் உருவாகவில்லை. இவர் தனது கணவர் பூஷன் கல்யாணுடன் ஜீ தமிழில் ஒளிபரப்பப்பட்ட உயிர்மெய் எனும் தொலைக்காட்சித் தொடரின் *கிரியேட்டிவ் டைரக்டராக*  பணியாற்றியுள்ளார் *[[உயிர்மெய் (தொலைக்காட்சித் தொடர்)|.]]*  *ஆடி லட்சுமி புராணம்* எனும் கன்னடத் திரைப்படத்தினை இயக்கினார்.

## திரைப்படவியல்

## சான்றுகள்


பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
சாரதா சந்தோஷ்

**சாரதா சந்தோஷ்** (*Saradha Santhosh*) சமூக வலைதளங்களிலும் இலக்கியம் சார்ந்த அமைப்புகளிலும் முனைப்போடு இயங்கிவரும் தமிழார்வலராவார். கவிஞர், எழுத்தாளர், பேச்சாளர், பல தமிழ்க் குழுக்கள் மற்றும் தளங்களில் நிர்வாகி, தொகுப்பாசிரியர், இலக்கிய நிகழ்ச்சி தொகுப்பாளர்,  கவியரங்கத் தலைமை, உலகளாவிய கவிஞர்களின் ஒருங்கிணைப்பாளர், பத்திரிகையாளர்,  மின்னிதழ்களின் இணை ஆசிரியர் என பன்முகங்கொண்டு இயங்கி வருகிறார்.
 
தெலுங்கானா மாநிலம் ஐதராபாத் நகரில் தற்போது குடும்பத்துடன் வசித்து வருகிறார். சமூக அக்கறையும் மனித நேயமும் இவரது கவிதைகளிளும் சொற்பொழிவுகளிலும் வெளிப்படுவதால் இணைய உலகில் சாரதா சந்தோஷ் பரவலாகப் பேசப்படுகிறார். மேலும் இவர் ஒரு சமையல் கலை நிபுணராகவும் அறியப்படுகிறார்.

## வாழ்க்கைக் குறிப்பு
இந்திய மாநிலமான தமிழ்நாட்டின் திருநெல்வேலி மாவட்டத்தில் திருமலை கொழுந்துபுரம் என்ற கிராமத்தில் 1976 ஆம் ஆண்டு கண்ணன் ஜானகி ராமன் ராஜலட்சுமி தம்பதியருக்கு மகளாக சாரதா பிறந்தார். சென்னையின் திருமயிலை பகுதியில் வளர்ந்தார். இயல், இசை மற்றும் நாடகத்தில்  ஆர்வம் கொண்டிருந்தார். 
 
வணிகவியலில் எம்.காம் பட்டம்  மற்றும் எம்.பி.ஏ,  இந்தியில் பி.ஏ பட்டத்திற்கு இணையான இந்தி தேர்ச்சியும் சாரதாவின் கல்வித் தகுதிகளாகும். மோட்டார் வாகன விற்பனைப் பிரிவில் 13 ஆண்டுகாலம் பணிபுரிந்துள்ளார். விமானப்படை வீரர் திரு. சந்தோஷ் மகாதேவனை மணந்து கொண்டுள்ளார். இத்தம்பதியருக்கு அபிஷேக் என்று ஒரு மகன் இருக்கிறார்.

## எழுதிய நூல்கள்
தன்முனைக் கவிதைகள், 
புதுக்கவிதைகள், குறுங்கவிதைகள், ஐக்கூ, பாடல்கள். போன்ற கவிதை வகைமைகளையும் ஒரு பக்கக் கதைகளையும் எழுதிவரும் சாரதா இதுவரை இரண்டு நூல்களை எழுதி வெளியிட்டுள்ளார். 
# ஒரு துளி கடல் (புதுக்கவிதை)
# மின் கம்பியில் குருவிகள் (ஐக்கூ)

## இலக்கியப் பணிகள்
முனைவர் கவிஞர் மோகன ரங்கன் தமிழியல் ஆய்வு மையத்தின் இயக்குநர்களில் இவரும் ஒருவராவார்.நிறை இலக்கிய வட்டத்தில் செயல் உறுப்பினர், புதிய திசைகள் இணைய தளத்தில்  இணை ஆசிரியர், திசைகள் வானொலியில் நிலைய இயக்குநர், உலகத் தமிழ் ஐக்கூ மன்றத்தில் நிர்வாகி,  தன்முனைக் கவிதைகள் குழுமத்தில் செயலாளர், என பல்வேறு தமிழ் அமைப்புகளில் முக்கியப் பொறுப்புகளை ஏற்று இலக்கியப் பணியில் தொடர்ந்து ஈடுபட்டு வருகிறார்.

## சிறப்புகள்
#இணையதளத்தில் 2018 ஆம் ஆண்டு நடைபெற்ற ஓர் ஆங்கில ஐக்கூ கவிதைப் போட்டியில் முதல் 20 இடங்களைப் பிடித்த ஐக்கூ கவிதைகளில் சாரதாவின் கவிதையும் இடம்பெற்றது.
# 2019 ஆம் ஆண்டு மார்ச்சு மாதம் சாராதாவின் துளிப்பா படைக்கும் திறமையைப் பாராட்டி இலக்கியச் சாரல் அமைப்பு இவருக்கு துளிப்பா இளவரசி என்ற பட்டம் வழங்கி சிறப்பித்துள்ளது. 
# மயிலை கத்தூரிபாய் சிறுவர் சங்கம் வாயிலாக ஒவ்வோர் ஆண்டும் சென்னை வானொலியில் சிறார் நிகழ்ச்சிகளில் பங்கேற்று சிறப்பித்துள்ளார்.

## மேற்கோள்கள்


பகுப்பு:1976 பிறப்புகள்
பகுப்பு:வாழும் மக்கள்
பகுப்பு:கவிஞர்கள்
பகுப்பு:தெலங்காணா நபர்கள்
பகுப்பு:தமிழக எழுத்தாளர்கள்
புகழ் (நகைச்சுவையாளர்)

**புகழ்** (*Pugazh*) 14.01.1990 பொழுதுபோக்கு நிகழ்ச்சிகளில் நடிக்கும் ஒரு நகைச்சுவை நடிகர் ஆவார். விஜய் தொலைக்காட்சியின் “கலக்கப்போவது யாரு“ நிகழ்ச்சியில் தனது திறமையை வெளிப்படுத்த முயன்றார். அந்த நிகழ்ச்சிக்கு இவர் தெரிவு செய்யப்படாததால் ”அது, இது, எது?” என்னும் பொழுதுபோக்கு நிகழ்ச்சியில் பெண் வேடமிட்டு தனது திறமையை வெளிக்காட்ட முயன்றார். ”சிரிப்புடா” எனும் நிகழ்ச்சியிலும் சிறு சிறு கதாபாத்திரங்களில் நடித்து வந்தார். இதில் அவர் பெண் வேடமிட்டு நடித்த போது அவரின் நளினமான உடல் மொழிகளும் நகைச்சுவை தரும் உணர்ச்சிகளும் பலரை கவர்ந்தது. விஜய் தொலைக்காட்சியில் தொடங்கிய குக்கு வித் கோமாளி என்னும் நிகழ்ச்சியில் ஒரு கோமாளியாக அவர் தனது திறமையை வெளிப்படுத்தினார். சமையலும் நகைச்சுவை கலாட்டாவும் கலந்த இந்நிகழ்ச்சி பலரின் கவனத்தை ஈர்த்தது. அதில் ஒவ்வொரு அத்தியாயத்திலும் அவர் செய்த நகைச்சுவை பாவனைகளும், நகைச்சுவையும், உணர்ச்சிகளை வெளிப்படுத்தும் விதமும் மக்களை அந்நிகழ்ச்சியின் பக்கம் ஈர்த்தது. ஒவ்வொரு முறையும் ஒரு போட்டியாளருக்கு ஒரு கோமாளி உதவியாளராக சேர்வார். ரம்யா பாண்டியனுடன் சேர்ந்து இவர் செய்த குறும்பு சேட்டைகளும், நகைச்சுவைகளும் மக்களை சிரிக்க வைத்தது. அதேபோன்று சமையலிலும் ஈடுகொடுத்து  போட்டியாளர்களின் மனதைக் கவர்ந்தார். இதனால் அந்நிகழ்ச்சியில் உள்ள பெரும்பாலான போட்டியாளர்களுக்கு புகழ் மிகவும் விருப்பமான கோமாளியாக அமைந்தார்.  அதன் பிறகு  தொலைக்காட்சியில் வந்த பல நிகழ்ச்சிகளில் அவர் தனது நகைச்சுவையால் பல மக்களை மகிழ வைத்தார். பின் சிறிது காலம் கழித்து தொடங்கிய குக்கு வித்  கோமாளி தொடர்களில் பல வகையான கதாபாத்திரங்களில் தனது நகைச்சுவைத் திறனை வெளிப்படுத்தி கைதட்டல்களை வாங்கினார். இந்நிகழ்ச்சியின் மூலம் இவர் அடைந்த புகழின் காரணமாக பல படங்களிலும் நகைச்சுவை நடிகராக நடிக்கவுள்ளார். இந்நிகழ்ச்சி மூலம் தற்போது மூன்று விருதுகளையும் பெற்றுள்ளார். கடலூரில் ஒரு சாமானிய குடும்பத்தில் பிறந்த இவர் சென்னையில் எண்ணற்ற வேலைகளை செய்து தனது உழைப்பால் இப்பொழுது ஒரு கலைஞனாக உயர்ந்துள்ளார். இப்போது வலையொளியில் பரட்டை புகழ் என்ற பெயரிலான முகவரியில் காணொளிகளையும் வெளியிட்டு வருகிறார்.

## மேற்கோள்கள்

பகுப்பு:தமிழ் மேடைச் சிரிப்புரையாளர்கள்
பகுப்பு:தமிழ் நடிகர்கள்
குலா

**குலா** (**Khul**') எனில் இசுலாம் சமயத்தில் கணவனுடன் சேர்ந்து வாழ மனைவிக்கு விருப்பம் இல்லாவிட்டால், மனைவி கணவனை திருமண முறிவு செய்வாதாகும். ஒரு பெண்ணுக்கு கணவனைப் பிடிக்காவிட்டால் அவள் சார்ந்த ஜமாத் தலைவரிடம் முறையிட வேண்டும். கணவனைப் பிடிக்காத மனைவி அதற்குரிய காரணத்தைத் தெளிவாகக் கூற வேண்டியதில்லை. அந்தத் தலைவர், கணவனிடமிருந்து பெற்றிருந்த மஹர் தொகையைத் அப்பெண்ணைத் திரும்பக் கொடுக்குமாறு அறிவுறுத்தப்படும். அந்த மகர் தொகையை கணவன் பெற்றுக் கொண்டு மனைவியை விட்டு விலகுமாறு கணவனுக்கு கட்டளையிடப்படும். மகர் தொகையை கணவனுக்கு திருப்பி கொடுத்த பிறகே அப்பெண்ணுக்கு திருமண முறிவு உத்தரவு கிடைக்கும். குலா செய்தது தவறு எனப் பின்னர் அறிந்த பெண், மீண்டும் அதே  கணவனுடன் சேர்ந்து வாழ விரும்பினால், அந்தக் கணவனும் சம்மதித்தால் இருவரும் முறைப்படி மீண்டும் திருமணம் செய்து கொள்ளலாம்.

கணவரிடமிருந்து விவாகரத்தைப் பெற்றுக் கொண்டப் பெண், மூன்று மாதவிடாய்க் காலம் கழிந்த பிறகே வேறு நபரை மறுமணம் செய்து கொள்ள முடியும். திருமண முறிவு ஏற்படும் போது, அப்பெண்ணுக்கு கைக்குழந்தைகள் இருப்பின், அக்குழந்தைகளுக்கு 7 வயது கழிந்த பிறகு, குழந்தைகள் விருப்பப்படி, பெற்ற தாய் அல்லது தந்தையிடம் சேரலாம்.

## குலா குறித்தான நீதிமன்ற தீர்ப்புகள்
ஒரு குலா வழக்கில் கேரள உயர் நீதிமன்றத்தின் இரண்டு நீதியரசர்கள் கொண்ட அமர்வு, 9 ஏப்ரல் 2021 அன்று வழங்கிய தீர்ப்பில் குலா முறையிலான திருமண முறிவு செல்லும் எனத்தீர்ப்பு வழங்கியது. இதன் மூலம் கடந்த 1972ஆம் ஆண்டு அதே கேரள உயர் நீதிமன்றத்தின் தனி நீதிபதி வழங்கிய குலா முறைக்கு எதிராக வழங்கிய தீர்ப்பில், நீதிமன்றத்திற்கு வெளியே முஸ்லிம்களில் கணவர், மனைவியை தலாக் செய்வது போன்ற உரிமை  மனைவிக்கு  இல்லை எனத்தீர்ப்பு வழங்கியிருந்தது. 2021-ஆண்டின் கேரளா உயர் நீதிமன்றத்தின் தீர்ப்பின் மூலம், 1972 ஆண்டின் தீர்ப்பு இரத்து செய்யப்படுகிறது.

## இதனையும் காண்க
* இந்தியாவில் முத்தலாக் 
* இஸ்லாத்தில் பெண்கள்
## மேற்கோள்கள்

## வெளி இணைப்புகள்
* Khula
பகுப்பு:இசுலாமிய நடைமுறைகள்
பகுப்பு:குடும்பம்
பகுப்பு:இந்தியாவில் இசுலாம்
பகுப்பு:இசுலாமியச் சட்டம்
அலெக்சாண்டர் ரியோ

**அலெக்சாண்டர் ரியோ** (**Alexander Rea**) (17 அக்டோபர் 1858 —  4 பிப்ரவரி 1924) பிரித்தானிய தொல்லியல் அறிஞரன இவர் பிரித்தானிய இந்தியாவில் தென்னிந்திய தொல்லியல் ஆய்வகத்தின் முதல் உதவி தொல்லியல் ஆய்வாளராக 1882-ஆம் ஆண்டு முதல் பணிபுரிந்தவர். பின்னர் 1892-இல் இவர் தொல்லியல் ஆய்வகத்தின் கண்காணிப்பாளராக பதவி உயர்வு பெற்றார்.

இவர் பல்லாவரம் மலையடிவாரத்தில் நடத்திய அகழாய்வில் 2,000 ஆண்டுகளுக்கு முந்தைய கல் சவப்பெட்டியை கண்டெடுத்தார்.

## [[ஆதிச்சநல்லூர் தொல்லியல் களம்]]
ஆதிச்சநல்லூர் தொல்லியல் களத்தைப் பற்றிக் கேள்விப்பட்ட  அலெக்சாண்டர் ரியோ, 1899-1900களில் ஆதிச்சநல்லூரில் சிறிய அளவிலேயே குழிகளைத் தோண்டி ஆய்வுசெய்தார். பிறகு 1903-04-ஆம் ஆண்டுகளில் மீண்டும் ஆதிச்சநல்லூர் தொல்லியல் களத்தில் பெரிய அளவிலான அகழாய்வுகளை மேற்கொண்டார்.  அலெக்ஸாண்டர் ரியா செய்த ஆய்வின் போது கிடைத்த பொருட்கள், தற்போது சென்னை எழும்பூர் அருங்காட்சியகத்தில் வைக்கப்பட்டுள்ளது. தாமிரபரணிக் கரையில் உள்ள தொல்லியல் தலங்களை அடையாளம் காண பாளையங்கோட்டையிலிருந்து தாமிரபரணி கடலில் கலப்பது வரை நடந்துசென்று 38 இடங்களை அடையாளம் கண்டார் ரியா. ஆதிச்சநல்லூர் அகழாய்வு நடந்த இடமென்பது இறந்தவர்களை புதைக்கும் இடம். இந்த இடத்திற்கு அருகில் மக்கள் வாழ்ந்த இடமாக தாமிரபரணி ஆற்றின் வடபகுதியில் உள்ள கொங்கராயங்குறிச்சி அடையாளம் காணப்பட்டது. இந்தப் பகுதியில் கிடைத்த மண்பாண்டங்கள் வேறு விதமாக இருந்தன. இதன் மூலம், இறுதிச் சடங்குகளுக்கெனவே தனியாக பானைகளைச் செய்யும் பழக்கம் இருந்திருப்பது கண்டறியப்பட்டது. ஆதிச்சநல்லூர் ஒரு வணிகத் தலமாக இருந்திருக்கலாம் எனக்கருதினார் அலெக்சாண்டர் ரியா.

## வெளியீடுகள்
இவர் எழுதிய சில நூல்கள் வருமாறு:
*A description of the ruins of "Vijayanagar" in the Madras Christian College Magazine, 1886; 
*"Some Pre-historic Burial Places in Southern India" in the Journal of the Asiatic Society of Bengal, 1888; 
*"Method of Archaeological preservation in India" in the Journal of the Royal Asiatic Society of Great Britain and Ireland, 1890;
*"Pallava Architecture"

## மேற்கோள்கள்

பகுப்பு:1924 இறப்புகள்
பகுப்பு:1858 பிறப்புகள்
பகுப்பு:இந்தியத் தொல்லியலாளர்கள்
பகுப்பு:பிரித்தானியத் தொல்லியலாளர்கள்
நைக்டிபாட்ராச்சசு ஆனமலையென்சிசு

**''நைக்டிபாட்ராச்சசு ஆனமலையென்சிசு** (Nyctibatrachus anamallaiensis)* என்பது *'ஆனைமலை இரவு தவளை*' எனப்படும். இது நைக்டிபேட்ராச்சிடே குடும்பத்தில் *நைக்டிபாட்ராச்சசு* பேரினத்தினைச் சார்ந்த ஓர் [[இனம் (உயிரியல்)|சிற்றினமாகும்.]] ஆனைமலை இரவு தவளை [[இந்தியா|இந்தியாவின்]] [[மேற்குத் தொடர்ச்சி மலை|மேற்குத் தொடர்ச்சி மலையின்]] தென்பகுதியில் மட்டுமே காணப்படும் [[அகணிய உயிரி]]. இது [[தமிழ்நாடு|தமிழ்நாட்டின்]] [[ஆனை மலை|ஆனைமலை மலைப் பகுதியில்]] உள்ள [[வால்பாறை]] என்ற வட்டாரத்தின் அருகிலிருந்து மட்டுமே காணப்பட்டுள்ளது. இது நீண்ட காலமாக *நைக்டிபாட்ராச்சசு பெடோமி* சிற்றினத்தினை ஒத்ததாகக் கருதப்பட்டது.

*நைக்டிபாட்ராச்சசு ஆனமலையென்சிசு'' என்பது ஒரு சிறிய வகைத் தவளையாகும். இதனுடைய மூக்கு-இனப்புழை வரையுள்ள உடல் நீளம்  17 மிமீ ஆகும். இந்த வகைத் தவளைகள் சதுப்புநில மேய்ச்சல் பகுதியில் உள்ள சிறிய நீரோடையிலிருந்தும், மாதிரிகள் தண்ணீரின் அருகிலும் காணப்பட்டன.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:நைக்டிபாட்ராச்சசு
நைக்டிபாட்ராச்சசு பெடோமி

***நைக்டிபட்ராச்சசு  பெடோமி*** (*Nyctibatrachus beddomii*) என்ற தவளை சிற்றினத்தின் பொதுவான பெயர்கள் **பெடோமின் இரவு தவளை**, **குள்ள சுருங்கிய தோல் தவளை**, **பெடோமின் குள்ள சுருங்கிய தோல் தவளை**, மற்றும் திருநெல்வேலி **மலைத் தவளை**) என்பதாகும் இது நைக்டிபாட்ராச்சிடே குடும்பத்தில் உள்ள வகை தவளை இனமாகும். *பெடோமி* என்ற பெயரானது கர்னல் ரிச்சர்ட் ஹென்றி பெடோம் (1830-1911), ஐக்கிய இராச்சிய இயற்கை ஆர்வலர் மற்றும் இராணுவ அதிகாரி நினைவாக இடப்பட்டது.

## அளவு
முதிர்வடைந்த தவளையின் உடல் நீளம் சுமார் 13 முதல் 18 மிமீ வரை நீளமுடையதாக இருக்கலாம்.

## புவியியல் வரம்பு
இது இந்தியாவில் மேற்குத் தொடர்ச்சி மலையில் தெற்குப் பகுதியில் மட்டுமே காணக்கூடிய அகணிய உயிரியாகும்.

## வாழ்விடம்
*நைக்டிபட்ராச்சசு  பெடோமி* என்பது இலைக் குப்பை, பாறை இடுக்கு மற்றும் மரக்கட்டைகளின் கீழ் வாழும் பகுதி நில வாழ் தவளைகளாகும். இவை பசுமையான, பகுதி பசுமையான ஈரமான மற்றும் இலையுதிர் காடுகளில் வாழ்கின்றன. சிறிய அளவிலான இத்தவளை பொதுவாக சதுப்பு நிலப்பகுதிகளிலும், வனத்திலுள்ள ஓடைகளில் ஆழமற்ற நீரில் மூழ்கிய பகுதிகளிலும் காணப்படுகிறது. இதனுடைய ஒலியானது ஓசை குறைந்த 'டிங்க்-டிங்க்' எனப் பல முறை மீண்டும் மீண்டும் ஒலிக்கும் வகையில் உள்ளது.

## காப்பு நிலை
விவசாயத்திற்காக காடளிப்பு, மரங்களை அகற்றுதல் ஆகியவற்றால் ஏற்படும் வாழ்விட இழப்பு காரணமாக இது அச்சுறுத்தப்படுகிறது.  இது பன்னாட்டு இயற்கை பாதுகாப்பு சங்கத்தின் செம்பட்டியலில் அருகிய இனமாகப் பட்டியலிடப்பட்டுள்ளது.

## மேற்கோள்கள்

பகுப்பு:மேற்குத் தொடர்ச்சி மலையின் அக இட விலங்குகள்
பகுப்பு:நைக்டிபாட்ராச்சசு
கிரீஷ் பரத்துவாஜ்

**கிரீஷ் பரத்துவாஜ்** (**Girish Bharadwaj**)  (மே 2, 1950) இந்திய சமூக செயற்பாட்டாளரான இவர் போக்குவரத்து வசதியற்ற, தொலைதூர கிராமப்புறங்களில் பாயும் ஆறுகளை மக்கள் கடந்து  செல்வதற்கு வசதியாக, குறைந்த செலவில், தரமான 127 தொங்கு பாலங்களை அமைத்துக் கொடுத்த வகையில், இவருக்கு *தொங்கு பாலங்களின் நண்பர்* என்றும் *இந்தியாவின் பால மனிதர்* என்றும் மக்களால் அன்புடன் அழைக்கப்படுகறார். தன்னலமற்ற மக்கள் சேவைக்காக இவருக்கு இந்திய அரசு 2017-ஆம் ஆண்டில் பத்மசிறீ விருது வழங்கியது.

## இளமை வாழ்க்கை
2 மே 1950-இல் கர்நாடகா மாநிலத்தின் தெற்கு கன்னட மாவட்டத்தில் உள்ள சுல்லியா எனும் ஊரில் பிறந்தார். இவர் மாண்டியாவில் உள்ள ஒரு பொறியியல் கல்லூரியில் இளநிலை இயந்திரவியல் படிப்பில் பட்டம் பெற்றார். இவருக்கு உஷா எனும் மனைவியும், மூன்று குழந்தைகளும் உள்ளனர்.

## சமூகப் பணி
தெற்கு கன்னட மாவட்டத்தின் ஆரம்பூர் எனும் தொலைதூர கிராமத்தில் பாயும் பயஸ்வினி ஆற்றின் குறுக்கே 1980-இல் முதன்முதலில் ஒரு பொதுமக்கள் பயன்பாட்டிற்கு ஒரு தொங்கு பாலங்த்தை நிறுவினார். அதன் பிறகு கர்நாடகா, கேரளா, ஆந்திரப் பிரதேசம் மற்றும் ஒடிசா போன்ற மாநிலங்களின் தொலைதூர கிராமப்புற மக்களின் பயன்பாட்டிற்கு தொங்கு பாலங்களை அமைத்து கொடுத்தார்.

## மேற்கோள்கள்

பகுப்பு:1950 பிறப்புகள்
பகுப்பு:கர்நாடக மக்கள்
பகுப்பு:இந்தியப் பொறியியலாளர்கள்
பகுப்பு:பத்மசிறீ விருது பெற்ற சமூகப்பணியாளர்கள்
கியெர்மோ லாசோ

**கியெர்மோ லாசோ** (*Guillermo Lasso*; ; பிறப்பு: 16 நவம்பர் 1955) எக்குவடோர் தொழிலதிபரும், அரசியல்வாதியும் ஆவார். இவர் எக்குவடோர் அரசுத்தலைவராக 2021 இல் தேர்ந்தெடுக்கப்பட்டார். இவர் 2021 பொதுத் தேர்தலில் போட்டியிட்டு, அந்திரேசு அரூசு என்பவரைத் தோற்கடித்து, எக்குவதோரின் 47-வது அரசுத்தலைவராகத் தேர்ந்தெடுக்கப்பட்டார். முன்னதாக இவர் 2013, 2017 தேர்தல்களிலும் போட்டியிட்டிருந்தார். 2013 தேர்தலில், ராஃபாயெல் கொறேயாவிற்கு அடுத்தபடியாக இரண்டாவதாக வந்தார்.

லாசோ 199ப9 இல் சமீல் மகுவாதின் அமைச்சரவையில் பொருளாதாரத்துக்கான அமச்சராக சிறிது காலம் பதவி வகித்தார். முன்னதாக 1998 முதல் 1999 வரை கயாசு மாகாண ஆளுநராகப் பதவியில் இருந்தார். அரசியல் பணியைத் தவிர்த்து, லாசோ ஒரு வங்கியாளராகவும், கயாக்கில் வங்கியின் தலைவராகவும் பணியாற்றியிருந்தார்.

தாராளமயவாதியான லாசோவின் பொது நிகழ்ச்சி நிரலில், அரசாங்கத்தின் அதிகாரங்களைப் பிரித்தல், அடிப்படை உரிமைகள் ஆகியவற்றைப் பாதுகாத்தல் போன்ற தொன்மைத் தாராளவாதக் கோட்பாடுகளும் உள்ளன. அத்துடன் வரிகளைக் குறைப்பதற்கு ஆதரவாக அவர் கருத்துக்களை வெளிப்படுத்தியுள்ளார். இவர் கட்டற்ற சந்தைமுறைக்கும் ஆதரவளித்து வருகிறார்.

## மேற்கோள்கள்

## வெளி இணைப்புகள்

*Guillermo Lasso's personal page

பகுப்பு:1955 பிறப்புகள்
பகுப்பு:வாழும் மக்கள்
பகுப்பு:எக்குவடோரின் அரசுத்தலைவர்கள்
பனிரெண்டாம் தாலமி

thumb|எகிப்தின் ஃபாயூமில் நகரத்தின் உள்ள முதலை கோவிலில் பனிரெண்டாம் தாலமியின் சிற்பம்

**பனிரெண்டாம் தாலமி** (**Ptolemy XII Neos Dionysos Philopator Philadelphos**) {கிமு 117}} – கிமு 51) எலனியக் காலத்தில் பண்டைய எகிப்தின் பிந்தைய கால எகிப்திய இராச்சியத்தை ஆண்ட கிரேக்க தாலமி வம்சத்தின் 12ஆம் பேரரசர் மற்றும் பார்வோன் ஆவார். இவர் எகிப்தை கிமு 80 முதல் 58 முடிய   38 ஆண்டுகள் ஆட்சி செய்தார். இவரது பட்டத்தரசி ஐந்தாம் கிளியோபாட்ரா ஆவார். இவரது குழந்தைகள் பெரனீஸ் IV, ஏழாம் கிளியோபாற்றா, அர்சினோ IV, பதிமூன்றாம் தாலமி மற்றும் பதிநான்காம் தாலமி ஆவார்.

## வரலாறு
பனிரெண்டாம் தாலமி நியோஸ் டியோனிசோஸ் பிலோபேட்டர் பிலடெல்போஸ் பண்டைய எகிப்தின் கிரேக்க தாலமி வம்சத்தின் பார்வோன் ஆவார். டியோனீசியன் பண்டிகைகளில் புல்லாங்குழல் வாசிப்பதில் சிறப்பானவர் என்பதை குறிப்பிட ஆலெட்டீஸ் என்று அழைக்கப்பட்டார்.

பனிரெண்டாம் தாலமி  நிச்சயமற்ற தாய் வயிற்றில் பிறந்தவர். கிமு 116 இல் பதினொன்றாம் தாலமியின் தந்தை எட்டாம் தாலமி இறந்தார். பின்னர் பனிரெண்டாம் தாலமி சிறுவயதில், தனது தாய் மூன்றாம் கிளியோபாட்ரா உடன் இணை ஆட்சியாளரானார். இருப்பினும், அவர் தனது தாயார் மற்றும் சகோதரர் தாலமி எக்ஸ் ஆகியோருக்கு எதிராக உள்நாட்டுப் போருக்குத் தள்ளப்பட்டார். இதனால் 12-ஆம் தாலமி கிமு 107 இல் நாடுகடத்தப்பட்டார். மூன்றாம் கிளியோபாட்ரா தனது பேரன்களை கிமு 103 இல் கோஸுக்கு அனுப்பினார். 9-ஆம் தாலமி எகிப்திய சிம்மாசனத்திற்கு திரும்பிய நேரத்தில், கிமு 88 இல் பொன்டஸின் ஆறாம் மித்ரிடேட்ஸால் அவர்கள் கைப்பற்றப்பட்டனர். கிமு 81 இல் அவர்களின் தந்தை இறந்த பிறகு, 12-ஆம் தாலமியின்  உடன்பிறவாச் சகோதரி பெரனிஸ் III அரியணையை கைப்பற்றினார். அவர் விரைவில் அவரது உறவினரும், இணை ஆட்சியாளருமான பதினொன்றாம் தாலமியால் கொலை செய்யப்பட்டார். பின்னர் பதினொன்றாம் தாலமியும் கொல்லப்பட்டார்.
பனிரெண்டாம் தாலமி  பொன்டஸிலிருந்து திரும்ப அழைக்கப்பட்டு எகிப்தின் பார்வோனாக பதவியேற்றார்.  அதே நேரத்தில் அவரது சகோதரர்   சைப்ரசின் அரசரானார்.

## மேற்கோள்கள்

## முதன்மை ஆதாரங்கள்
*Cassius Dio 39.12 – 39.14, 39.55 – 39.58
* 
*இசுட்ராபோ 12.3.34 and 17.1.11

### இரண்டாம் நிலை ஆதாரங்கள்
* 
* 
*
* 
*
* (in German)
*
* 
* 
* 
*
* 
*
* 
*
* (in Greek and German) 
*
*
## வெளி இணைப்புகள்
*Ptolemy XII by Christopher Bennett (part of his ''Egyptian Royal Genealogy'')
*Ptolemy XII Auletes from the online *[[பிரித்தானிக்கா கலைக்களஞ்சியம்]]*
*Strabo ''The Geography'' in English translation, ed. H.&nbsp;L.&nbsp;Jones (1924), at LacusCurtius (Bill Thayer's Web Site)
*Cassius Dio ''Roman History'' in English translation by Cary (1914–1927), at LacusCurtius (Bill Thayer's Web Site)
*The House of Ptolemy, Chapter&nbsp;XII by E.&nbsp;R.&nbsp;Bevan (Bill Thayer's Web Site)
*Ptolemy XII Auletes (ca. 112 – 51 BCE) entry in historical sourcebook by Mahlon H. Smith

பகுப்பு:எகிப்திய மன்னர்கள்
பகுப்பு:கிரேக்கப் பேரரசர்கள்
பகுப்பு:பண்டைய கிரேக்க நபர்கள்